**Табела 5.2.** Спецификација предмета

|  |  |  |
| --- | --- | --- |
| **Студијски програм :** Филозофија | | |
| **Назив предмета:** Педагошка пракса 2 | | |
| **Наставник/наставници:** Иван Николић | | |
| **Статус предмета: ОБ** | | |
| **Број ЕСПБ: 3** | | |
| **Услов:**  Уписан VI семестар | | |
| **Циљ предмета**  Циљ*Педагошке праксе 2* је да студенти упознају начин израде годишњег плана рада из предмета Медицинска етика за други разред Медицинске школе, основну структуру реализације неких од наставних јединица, специфичности метода наставног процеса за овај предмет, неке од облика успостављања дисциплине и начине оцењивања и вредновања знања ученика из овог предмета. Упознајући се са горенаведеним, ученици ће бити иницирани да упоређују искуство из *Педагошке праксе 1* са искуствима из *Педагошке праксе 2*, како у погледу специфичности наставног садржаја, тако и у погледу наставничког приступа појединим темама. | | |
| **Исход предмета**  - студент ће након завршетка *Педагошке праксе 2* бити у стању да анализира и утврди специфичности наставе из Медицинске етике;  - студент ће моћи да особености наставе из овог предмета упореди са специфичностима наставе из Филозофије за трећи разред гимназије;  - студент ће стећи додатан увид у начине успостављања дисциплине и то посебно у аспекту вођења дискусија и дебата и  - студент ће препознати значај дебатовања и критичког промишљања о медицинским проблемима и утицај филозофије на разрешење истих, пре свега кроз препознавање структуре исправног дебатовања и аргументовања. | | |
| **Садржај предмета**  Садржајем курса предвиђено је да се пракса обавља у Медицинској школи. *Педагошка пракса 2* се реализује кроз праћење и посматрање образовно-васпитне активности из предмета Медицинска етика за други разред Медицинске школе и одвија се под надзором предметног наставника. Пракса обухвата и консултације са предметним наставником, као и писање извештаја о обављеној пракси. *Педагошка пракса 2* пружа студентима специфичне могућности и потребне компетенције за упоређивање претходних искустава из *Педагошке праксе 1* са новостеченим искуством. Специфичност *Педагошке праксе 2* огледа се и у томе што ће студенти моћи да прате часове на којима ће доминантан наставни метод бити дебата*. Педагошка пракса 2* представља интеграцију знања о новим дидактичким принципима и методама са оним стеченим на претходној пракси. | | |
| **Литература:**  1. Панић, В. (1999) *Аксиологика: логика аргументације вредности*, Београд: ЗУНС. стр. 155-198  2. Макормик, Н. и Алекси, Р. (2018) *Право, аргументација, интерпретација*. Београд: ИФДТ. стр. 77-108  Горенаведену литературу пратиће и преводи краћих текстова са енглеског језика које ће обезбедити предметни професор | | |
| **Број часова активне наставе** | **Теоријска настава:** | **Практична настава:** 90 |
| **Методе извођења наставе**  Током трајања педагошке праксе студент самостално прати и евалуира процес исте, након чега предметном наставнику у форми писаног извештаја износи запажања и стечене увиде из самог наставног процеса. Садржајем је предвиђена и усмена анализа и консултатитвни рад са предметним професором. Акценат, приликом писања извештаја и усмене анализе, треба поставити на упоређивање искустава из претходне са искуствима из садашње праксе. | | |
| **Оцена знања**  Након похађања и обављања педагошке праксе, успех студента се не изражава бројем поена, односно бројчаном оценом, већ се оцењује са „положио“ / „није положио“. | | |